২০২২–২৩ পাকিস্তান নারী ক্রিকেট দলের অস্ট্রেলিয়া সফর
পাকিস্তান নারী ক্রিকেট দল ২০২৩ সালের জানুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রেলিয়া সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। টি২০আই সিরিজটি উভয় দলের জন্য ২০২৩ আইসিসি নারী টি২০ বিশ্বকাপ টুর্নামেন্টের প্রস্তুতি হিসেবে গণ্য হয়। ওডিআই সিরিজে অস্ট্রেলিয়া ৩–০ ব্যবধানে জয়লাভ করে। টি২০আই সিরিজে অস্ট্রেলিয়া ২–০ ব্যবধানে জয়ী হয়।